# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 8/2015

# z výjazdového zasadnutia Kolégia rektora STU

#  zo dňa 22. - 23.09.2015

**PRÍTOMNÍ: podľa prezenčnej listiny**

**PROGRAM:**

1 Pravidlá na uskutočňovanie habilitačných a vymenovacích konaní v podmienkach Slovenskej

 technickej univerzity v Bratislave (S. Biskupič)

 2 Návrh smernice rektora „Školné a poplatky spojené so štúdiom na Slovenskej technickej

 univerzite v Bratislave na akademický rok 2016/2017“ (Š. Stanko)

 3 Priority univerzity a jej fakúlt v nadchádzajúcom období (R. Redhammer, dekani)

 4 Starnutie učiteľského zboru - odchod nadaných mladých kolegov a čo s tým na

 fakultách ‎spravíme ? (R. Redhammer, dekani)

 5 Medzinárodná spolupráca (R. Redhammer, dekani)

6 Konkrétne opatrenia fakúlt na zlepšenie účasti v programe HORIZONT 2020 a otvorenosti

 Slovenskej technickej univerzity v Bratislave (R. Redhammer, dekani)

7 Investičné požiadavky súčastí - realizované a požadované (R. Redhammer)

8 Rôzne

**PREDLOŽENÉ MATERIÁLY:**

1. Pravidlá na uskutočňovanie habilitačných a vymenovacích konaní v podmienkach

 Slovenskej technickej univerzity v Bratislava (S.Biskupič)

2. Návrh smernice rektora „ Školné poplatky spojené so štúdiom na Slovenskej technickej

 Univerzite v Bratislave na akademický rok 2016/2017“ (Š.Stanko)

**K BODU 1: Pravidlá na uskutočňovanie habilitačných a vymenovacích konaní**

 **v podmienkach Slovenskej technickej univerzity v Bratislave**

Materiál prezentoval prorektor Biskupič.

Dokument bol vypracovaný a predložený v zmysle Vyhlášky MŠ SR 6/2005 Z.z. z roku 2004

*O postupe získavania vedecko-pedagogických titulov docent a profesor,* doplnená vyhláškou 457/2012 Z.z. (príloha 3).

Z diskusie:

V rámci diskusie prorektor Biskupič vyzval prítomných dekanov fakúlt na dodržiavanie predmetnej vyhlášky pri udeľovaní titulov docent a profesor, vychádzajúc z doterajších skúseností prebiehania habilitačných konaní na fakultách. Súčasne dekani fakúlt boli oboznámení o pripravovanom pracovnom stretnutí prorektora Biskupiča s prodekanmi fakúlt k predmetnej problematike.

**UZNESENIE: 8.1/2015-KR**

Kolégium rektora STU prerokovalo materiál *O postupe získavania vedecko-pedagogických*

*titulov docent a profesor* bez pripomienok a o záveroch pracovného stretnutia prorektora

Biskupiča a prodekanov fakúlt budú dekani fakúlt informovaní.

**K BODU 2: Návrh smernice Školné a poplatky spojené so štúdiom na Slovenskej technickej univerzite v Bratislave na akademický rok 2016/2017**

Materiál prezentoval prorektor Stanko.

Dokument bol predložený v zmysle § 92 ods. 3 a ods. 15 zákona 131/2002 Z. z. o vysokých školách a o zmene a doplnení niektorých zákonov v znení neskorších predpisov a v súlade s článkom 23 bod 12 Štatútu STU.

V rámci diskusie dekani predkladali rôzne pripomienky a argumenty k návrhu.

**UZNESENIE: 8.2/2015-KR**

Kolégium rektora STU schvaľuje:

* poplatok pri podávaní prihlášky v e-forme cez AIS na denné štúdium v štátnom jazyku

 jednotne pre všetky fakulty vo výške 20 € (okrem FA),

* poplatok ročného školného – denná forma – v štátnom jazyku za prekročenie štandardnej

dĺžky štúdia a súbežného štúdia jednotne pre všetky fakulty STU nasledovne:

1. stupeň štúdia vo výške 600 €,

2. stupeň štúdia vo výške 800 €,

3. stupeň štúdia – 1. rok vo výške 100 €, ďalšie nasledujúce roky vo výške 1 000 €.

**K BODU 3:** **PRIORITY UNIVERZITY A JEJ FAKÚLT V NADCHÁDZAJÚCOM**

 **OBDOBÍ – bez písomného materiálu**

Rektor informoval prítomných o zámeroch a prioritách STU v súčinnosti s riešením problémov

fakúlt, ktoré v rámci diskusie prezentovali dekanka a dekani jednotlivých fakúlt. Je možné

konštatovať, že fakulty STU zápasia s problémami spravidla rovnakého charakteru:

* nedostatočný počet prihlásených študentov do 1. ročníkov jednotlivých študijných odborov fakúlt (výnimkou je FIIT, ktorá zaznamenáva rastúci počet študentov, avšak je potrebné riešiť personálne pedagogické obsadenie fakulty),
* potreba riešenia reštrukturalizácie fakúlt, ktorá súvisí so starnutím učiteľského zboru, personálnou politikou - fakúlt (jednotný strategický postup všetkých fakúlt pri reštrukturalizačnom procese),
* intenzívnejšie zapájanie sa fakúlt do nových projektov, vzájomná spolupráca fakúlt pri projektoch,
* zvýšenie výskumnej činnosti na fakultách,
* investičné požiadavky – dekanka a dekani presne pomenovali svoje požiadavky.

**UZNESENIE: 8.3/2015-KR**

Diskusia k bodu 3 nebola uzatvorená. Členovia kolégia sa budú zaoberať riešením nastolených problémov priebežne.

Záverom rektor konštatoval, že vysokoškolské vzdelávanie na Slovensku je za súčasných podmienok neudržateľné. Na túto situáciu je potrebné upozorňovať smerom navonok. S jeho názorom sa zhodli všetci prítomní.

**K BODU 4 STARNUTIE UČITEĽSKÉHO ZBORU – bez písomného materiálu**

Bod programu prezentoval rektor.

Diskusia k predmetnému bodu bola súčasťou diskusie už pri predchádzajúcom bode 3.

Všetci členovia kolégia sa zhodli na tom, že riešenie starnutia učiteľského zboru na fakultách

je jeden z pálčivých problémov, ktorého riešenie neznesie dlhodobý odklad.

**UZNESENIE: 8.4/2015-KR**

Rovnako ako pri uznesení 8.3/2015-KR diskusia k bodu nebola ukončená a riešenie

problému bude rezonovať pri nasledujúcich pracovných stretnutiach dekanov

fakúlt s rektorom a prorektormi STU.

**K BODU 5:** **MEDZINÁRODNÁ SPOLUPRÁCA – bez písomného materiálu**

**K BODU 6:** **KONKRÉTNE OPATRENIA FAKÚLT NA ZLEPŠENIE ÚČASTI**

 **V PROGRAME HORIZONT 2020 A OTVORENOSTI STU v BA**

**bez písomného materiálu**

Body 5 a 6 programu neboli z časového hľadiska prerokované a budú opäť zaradené

do programu KR STU. Termín bude včas oznámený.

Zapísala: 23.09.2015 Zápisnicu overil: 23.09.2015

Mgr. Ružena Gogorová prof. Ing. Marián Peciar, PhD.